Henla saken etter vold mot Christoffers stefar
- Den ble henlagt grunnet bevisets stilling, sier den tidligere siktedes advokat, Johannes Wegner Mæland, til P4. Stefaren ble påført så store skader at han måtte ligge til observasjon over natten ved Sykehuset Vestfold i Tønsberg, og en annen innsatt i 20-årene ble pågrepet for voldsepisoden. Stefaren soner en dom på åtte års fengsel for å ha forårsaket Christoffers død. Han ble ved nyttår flyttet fra Ringerike fengsel med høyt sikkerhetsnivå til den åpne fangeøya Bastøy i Oslofjorden utenfor Horten.
Stefaren til avdøde Christoffer Gjerstad Kihle (8) ble i februar utsatt for vold av en medfange i Bastøy fengsel. Saken er nå henlagt.